
Vile i nimfe je izložba inspirisana simbolima iz prirode i mitološkim bićima vilama i nimfama, koje su oličenje magičnog ženskog principa. Ideja vodilja izložbe je ravnoteže između duhovnog i materijalnog sveta oko nas. Vile i nimfe nisu samo mitološka bića, to su stanja svesti, koja žive na granici sna i jave. Naša zajednička izložbaje posledica sličnih umetničkih afiniteta i interesovanja i predstavlja jedinstveni doživljaj kombinacije radova odevnih predmeta (Loli Woolly) i aksesoara, nakita (Koma nakit) i mogu da koegzistiraju kao stilizovani izgled samosvesne, moderne žene.


Marijana Kovačević
Rođena 1966. godine u Beogradu
Obrazovanje: srednja grafička škola ,,Milić Rakić", smer retušer crtač
Članica ULUPUDS-a, sekcije TISO i članica odbora sekcije od 2024. godine. Predsednica udruženja za promociju domaćeg dizajna ,,Autorke" od 2016. godine
radila na dizajniranju i dekoraciji kostima i modela visoke mode, od 2006. do 2010., Osmislila i snimila online kurs izrade nakita u okviru Online umetničke škole i održala više radionica, kao i radionica rekonstrukcije nakita istorijskih ličnosti kraljice Natalije Obrenenović i kneginje Perside Karađorđević u Domu Jevrema Grujića. Autorka unikatnog nakita Koma. Učestvovala na više zajedničkih izložbi u okviru ULUPUDS-a i sekcije TISO.
Tehnike i inspiracija:
Kombinacija nekoliko tradicionalnih tehnika: heklanje, vez, vez perlicama uz upotrebu prirodnih materijala: pamučno predivo, biseri, poludrago kamenje i materijala koji su dobijeni od prirodnih: staklene perlice, kristali, metalne legure. Neiscrpnu inspiraciju nalazi u prirodi i njenim fenomenima , mitologiji, muzici, filmu,književnosti. Tako da se na radovima mogu prepoznati oblici iz prirode, korali, grane, korenje, insekti i gmizavci i mitologije, Meduza, lavirint, Nimfa, dodole, vile... 


Lola Lukić
Rođena 1975 u beogradu
Obrazovanje: "Škola za dizajn", smer tekstil,"Viša škola likovnih i primenjenih umetnosti", smer nastavnik likovne kulture, "Akademija lepih umetnosti" u Beogradu, slikarstvo .Radi kao likovni pedagog u OŠ „Drinka Pavlović“ u Beogradu od 2004. g. Vodi  organizaciju Republičkih smotri dečijeg likovnog stvaralaštva u okviru Udruženja likovnih pedagoga Srbije od 2014.g. Predsednica ULPS-a  od 2020. Učestvovala  u projektima „Ekološki kampovi za učenike osnovnih škola“. Sarađivala je sa studentima akademija likovnih i primenjenih umetnosti kroz praktičnu nastavu iz predmeta Metodika nastave likovne kulture od  2005.
Autorka je brenda Loli woolly od 2022, u okviru kojeg oblikuje tekstil koristeći tehnike filcanja vune, šivenja i oslikavanja svile. Osmislila  i snimila online kurs pustovanja vune u saradnji sa Online umetničkom školom. Učestvovala na više zajedničkih izložbi u okviru ULUPUDS-a i sekcije TISO. 
Tehnike i inspiracija:
Bavi se tekstilnom umetnošću kombinovanjem drevnih i savremenih tehnika, stvarajući stil modernog dizajna. Radovi obiluju ličnom, emotivnom i simboličkom atmosferom mira.Organski oblici i folklorna ornamentika čine radove prepoznatljivim.Vodi se ličnim likovnim principom, koji svakodnevno deli sa decom, kao likovni pedagog kroz igru mašte i stvaranja.

